ТОҶИКИСТОН – КИШВАРИ СУЛҲОФАРИН

 Истиқлолият реша ва сарчашмаи ҳама гуна бунёдкорӣ, ривоҷу равнақ, озодӣ, ободӣ ва обрӯву эътибори давлату миллат аст. Ҷумҳурии Тоҷикистон санаи 9 сентябри соли 1991 соҳибистиқлол гардидааст.

 Истиқлолияти давлатӣ барои миллати фарҳангиву тамадунофари тоҷик нодиртарин дастоварди сиёсиву сарнавиштсоз ба ҳисоб рафта, оғози давраи комилан нав дар таърихи давлатдории тоҷикон, марҳалаи тоза дар ташаккули тафаккур ва фалсафаи давлатдорӣ мебошад. Баъд аз садсолаҳо бори дигар миллати соҳибтамадуни мо имконияти эҳёи суннатҳои аҷдодии давлатдориро ба даст оварда, Тоҷикистони азиз дар арсаи ҷаҳонӣ ҳамчун давлати мустақилу соҳибихтиёр ва ташабускори сатҳи байналмилал муаррифӣ гардид. Истиқлолият роҳи ягонаи таъминкунандаи пешрафти тамоми самтҳои фаъолияти ҳар як давлату миллат ба шумор меравад. Ба шарофати ин рӯйдоди бузурги таърихӣ халқи мо соҳиби рамзҳои давлатии худ –Парчам, Нишон, Суруди миллӣ, асъори миллӣ ва Конститутсия гардид. Ҳамчунин, Истиқлолияти давлатӣ ҳувияту худшиносии миллии мардуми тоҷикро дучанд намуда, барои тақвияту гуштариш пайдо кардани сулҳу субот ва ваҳдати миллӣ, рушду инкишоф, пешрафту гулгулшукуфӣ ва шинохти Тоҷикистон дар арсаи байналхалқӣ заминаи пойдор фароҳам овард. Халқи тоҷик бо сарварии Асосгузори сулҳу ваҳдати миллӣ – Пешвои миллат, Призиденти Ҷумҳурии Тоҷикистон, мӯҳтарам Эмомалӣ Раҳмон бо такя ба ҳастии таърихӣ, ақлу хирад ва иродаи қавии азалли худ тавонист оташи ҷангӣ дохилии таҳмилиро фурӯ нишонда, парчами озодиву одалатро ба хотири ҳифзи асолату арзишҳои миллӣ ва ваҳдату ҳамдигарфаҳмӣ устувор гардонад. Дастовардҳои назарраси кишвар дар ин фосилаи кӯтоҳи таърихӣ шаҳодати равшании он аст, ки халқи тоҷик бо ҳиммати баланди созандагиву фарҳангпарварӣ ва инсондӯстиву таҳаммулгароӣ ҳама гуна мушкилотро паси сар намуда, ҳамеша сӯйи пешрафт ва ба хотири ободиву тараққиёт кӯшиш менамояд.

 Алишери Ҷамолиддин

 Сардори шуъбаи умумии

 суди ноҳияи Бобоҷон Ғафуров